182. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ.30659 της 31 Μαρτ./5 Απρ. 1989 (ΦΕΚ Β΄ 239) Ειδικό εποχιακό βοήθημα προς ομοειδείς επαγ/κές κατηγορίες (εκτός των οικοδόμων) και ειδικό βοήθημα προς μεμονωμένους ασφαλισμένους. Έχοντας υπόψη: 1.Τις διατάξεις του Ν.Δ. 2961/54 «περί συστάσεως Οργανισμού Απασχολήσεως και Ασφαλίσεως Ανεργίας» όπως τροποποιήθηκε αργότερα. 2.Τις διατάξεις του Ν.Δ. 212/69 «περί Οργανώσεως και Διοικήσεως του Οργανισμού Απασχολήσεως Εργατικού Δυναμικού». 3.Τις διατάξεις του άρθρ. 22 του Νόμ. 1836/89 «Προώθηση της Απασχόλησης και της Επαγγελματικής Κατάρτισης και άλλες διατάξεις». 4.Την αριθ. 1113/89 απόφαση του Δ.Σ. του ΟΑΕΔ (αριθ. συνεδρίασης 15/23.3.89) που μας υποβλήθηκε με το αριθ. 108808/89 έγγραφο του Οργανισμού, αποφασίζουμε: Καθορίζουμε, τη διαδικασία, το ύψος, τις προϋποθέσεις καταβολής κ.λπ. ειδικού εποχιακού βοηθήματος προς τις παρακάτω ομοειδείς επαγγελματικές κατηγορίες, που υπάγονται στην υποχρεωτική ασφάλιση του ΙΚΑ, καθώς και του ειδικού βοηθήματος, προς ασφαλισμένους, που δεν συγκεντρώνουν τις προϋποθέσεις τακτικής επιδότησης, ως εξής: 1.Δασεργάτες, ρητινοσυλλέκτες, καπνεργάτες, μουσικοί-μέλη, των οικείων επαγγελματικών σωματείων, κεραμοποιοί, πλινθοποιοί, αγγειοπλάστες, μισθωτοί ναυπηγοεπισκευαστικής ζώνης και υποδηματεργάτες, που παρέχουν την εργασία τους στα όρια της χώρας, δικαιούνται από τον ΟΑΕΔ το προβλεπόμενο από την παρ. 1 του άρθρ. 22 του Νόμ. 1836/89 «ειδικό εποχιακό βοήθημα», σύμφωνα με όσα ορίζονται ειδικότερα παρακάτω: Α.Οι δικαιούχοι του βοηθήματος πρέπει: α.Να έχουν πραγματοποιήσει κατά το ημερολογιακό έτος που προηγείται της καταβολής του βοηθήματος από 50 έως 100 ημερομίσθια σε εργασίες του οικείου επαγγελματικού κλάδου. Με την παρ. Α της 31353/7-9 Ιουν. 1989 (ΦΕΚ Β΄ 448) απ. Υπ. Εργ. τροποποιήθηκε η άνω περίπτωση και ορίστηκε ότι: «Προκειμένου για δασεργάτες, ρητινοσυλλέκτες, καπνεργάτες, μουσικούς-μέλη των οικείων επαγγελματικών σωματείων, κεραμοποιούς, πλινθοποιούς, αγγειοπλάστες, μισθωτούς ναυπηγοεπισκευαστικής ζώνης και υποδηματεργάτες, οι δικαιούχοι του βοηθήματος πρέπει να έχουν πραγματοποιήσει κατά το ημερολογιακό έτος που προηγείται της καταβολής του, από 50-210 ημερομίσθια σε εργασίες του οικείου επαγγελματικού κλάδου». β.Τα ημερομίσθια που έχουν τυχόν πραγματοποιήσει σε άλλους κλάδους κατά το ημερολογιακό έτος που προηγείται της καταβολής, να μην είναι περισσότερα απ’ αυτά που πραγματοποίησαν στον επαγγελματικό κλάδο ως μέλη του οποίου ζητούν το βοήθημα. γ.Το σύνολο των ημερομισθίων που έχουν πραγματοποιήσει κατά το ημερολογιακό έτος που προηγείται της καταβολής του βοηθήματος, να μην υπερβαίνει τα 240. δ.Να έχουν συμπληρώσει για την πρώτη καταβολή του βοηθήματος το 15ο έτος της ηλικίας τους, κατά το ημερολογιακό έτος που προηγείται της καταβολής αυτού. Το όριο αυτό αυξάνεται κατά ένα έτος σε καθένα από τα επόμενα χρόνια, μέχρι την συμπλήρωση του 18ου έτους. ε.Να μην συγκεντρώνουν προϋποθέσεις τακτικής επιδότησης κατά το χρόνο καταβολής του βοηθήματος. Β.Το χρονικό διάστημα του κεφ. 1 παρ. Α περίπτ. α΄ επιμηκύνεται ανάλογα με το χρόνο κατά τον οποίο ο αιτών το βοήθημα ασθενής ή εκπλήρωνε στρατιωτικές υποχρεώσεις. Η επιμήκυνση αναφέρεται στο αμέσως προηγούμενο ημερολογιακό έτος. Η ασθένεια αποδεικνύεται από το βιβλιάριο υγείας του ΙΚΑ, ενώ η στράτευση από έγγραφο της οικείας Αρχής. Γ .Το ύψος του βοηθήματος είναι ίσο με το τριακονταπενταπλάσιο του 70% του ημερομισθίου του ανειδίκευτου εργάτη που ισχύει κατά το χρόνο έναρξης καταβολής του βοηθήματος προκειμένου για καπνεργάτες, κεραμοποιούς, πλινθοποιούς, αγγειοπλάστες, μισθωτούς ναυπηγοεπισκευαστικής ζώνης και όσο με το εικοσιπενταπλάσιο του 70% του ημερομισθίου του ανειδίκευτου εργάτη, που ισχύει κατά το χρόνο έναρξης καταβολής του βοηθήματος, για τις υπόλοιπες κατηγορίες της παρ. 1 της απόφασης αυτής. Δ.Στερούνται το βοήθημα του έτους στο οποίο περιλαμβάνεται το μεγαλύτερο διάστημα της εκπαίδευσής τους, τα άτομα των επαγγελματικών κατηγοριών της παρ. 1, που συμμετέχουν σε προγράμματα επαγγελματικής κατάρτισης του ΟΑΕΔ και λαμβάνουν εκπαιδευτικό επίδομα. (Αντί για τη σελ. 98,703(α) Σελ. 98,703(β) Τεύχος 1294-Σελ. 73 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.182 ΙΙ.Χειριστές εκσκαπτικών, ανυψωτικών, οδοποιητικών και γεωτρητικών μηχανημάτων, που παρέχουν την εργασία τους στα όρια της χώρας, δικαιούνται από τον ΟΑΕΔ το ειδικό εποχιακό βοήθημα, εφόσον έχουν πραγματοποιήσει κατά το ημερολογιακό έτος που προηγείται της καταβολής του βοηθήματος από 70 έως 150 ημερομίσθια σε εργασίες του κλάδου τους. Με την παρ. Β της 31353/7-9 Ιουν. 1989 (ΦΕΚ Β΄ 448) απ. Υπ. Εργ. τροποποιήθηκε το άνω εδάφιο και ορίστηκε ότι: «Προκειμένου για χειριστές εκσκαπτικών, ανυψωτικών, οδοποιητικών και γεωτρητικών μηχανημάτων, οι δικαιούχοι του βοηθήματος πρέπει να έχουν πραγματοποιήσει κατά το ημερολογιακό έτος που προηγείται της καταβολής του, από 70-210 ημερομίσθια σε εργασίες του οικείου επαγ/κού κλάδου». ΙΙΙ.Ηθοποιοί, τεχνικοί κινηματογράφου και τηλεόρασης, χειριστές και βοηθοί χειριστών κινηματογράφου, ελεγκτές κινηματογράφου και θεάτρου, ταμίες κινηματογράφου και θεάτρου, που παρέχουν την εργασία τους στα όρια της χώρας, δικαιούνται από τον ΟΑΕΔ το ειδικό εποχιακό βοήθημα, εφόσον έχουν πραγματοποιήσει κατά το ημερολογιακό έτος που προηγείται της καταβολής του βοηθήματος από 50 έως 150 ημερομίσθια σε εργασίες του οικείου κλάδου. Με την παρ. Γ της 31353/7-9 Ιουν. 1989 (ΦΕΚ Β΄ 448) απ. Υπ. Εργ. τροποποιήθηκε η άνω περίπτωση και ορίστηκε ότι: «Προκειμένου για ηθοποιούς, τεχνικούς κινηματογράφου και τηλεόρασης, χειριστές και βοηθούς χειριστών κινηματογράφου, ελεγκτές κινηματογράφου και θεάτρου, ταμίες κινηματογράφου και θεάτρου και Σμυριδεργάτες Νάξου, οι δικαιούχοι του βοηθήματος πρέπει να έχουν πραγματοποιήσει κατά το ημερολογιακό έτος που προηγείται της καταβολής του από 50-210 ημερομίσθια σε εργασίες του οικείου κλάδου». Με τον ίδιο αριθμό ημερομισθίων δικαιούνται το βοήθημα οι σμυριδεργάτες που κατοικούν στη Νάξο, όπως αυτό βεβαιώνεται από την οικεία Αρχή. Το ύψος του βοηθήματος προσδιορίζεται σύμφωνα με τα οριζόμενα στο κεφ. ΙΙ. Κατά τα λοιπά ισχύουν όσα καθορίζονται στην απόφαση αυτή για τις επαγγελματικές κατηγορίες του κεφ. Ι. IV.Μισθωτοί τουριστικών και επισιτιστικών επαγγελμάτων που παρέχουν την εργασία τους στα όρια της χώρας, δικαιούνται από τον ΟΑΕΔ ειδικό εποχιακό βοήθημα, εφόσον έχουν πραγματοποιήσει κατά το ημερολογιακό έτος που προηγείται της καταβολής του βοηθήματος 75 τουλάχιστον ημερομίσθια και όχι περισσότερα από 50 ημερομίσθια Σελ. 98,704(β) Τεύχος 1294-Σελ. 74 κατά τη χρονική περίοδο από 1 Οκτωβρίου έως 31 Δεκεμβρίου του προηγούμενου της καταβολής ημερολογιακού έτους. Το ύψος του βοηθήματος προσδιορίζεται σύμφωνα με τα οριζόμενα στο κεφ. ΙΙ. Κατά τα λοιπά ισχύουν όσα καθορίζονται στην απόφαση αυτή για τις επαγγελματικές κατηγορίες του κεφ. Ι. «V.Το ειδικό βοήθημα, που προβλέπει η παρ. 6 του άρθρ. 22 του Νόμ. 1836/89, δικαιούνται οι ασφαλισμένοι που παραμένουν άνεργοι κατά την ημερομηνία καταβολής του βοηθήματος, εφόσον συγκεντρώνουν τις παρακάτω προϋποθέσεις: Α.Παραμένουν άνεργοι επί ένα μήνα μετά τη λήξη της επιδότησης των παρ. 1 μέχρι και 4 του άρθρ. 6 του Νόμ. 1545/85, όπως ισχύει». Οι μέσα σε « » διατάξεις της παρ. V αντικαταστάθηκαν ως άνω από την 33196/23 Φεβρ.-10 Μαρτ. 1995 (ΦΕΚ Β΄ 166) αποφ. Υπ. Εργασίας. 15.Γ .β.182 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) Β.Ή δε συγκεντρώνουν τις προϋποθέσεις τακτικής επιδότησης, παραμένουν άνεργοι επί τρεις μήνες και έχουν πραγματοποιήσει στην ασφάλιση ανεργίας 60 τουλάχιστον ημέρες εργασίας στο έτος που προηγείται της έναρξης του τριμήνου. Για την πρώτη εφαρμογή της απόφασης αυτής που θεωρείται ότι περιλαμβάνει διάστημα εξ μηνών υπολογιζόμενο από την έναρξη της ισχύος της, δικαιούχοι της κατηγορίας αυτής, θεωρούνται οι ασφαλισμένοι που δεν συγκεντρώνουν τις προϋποθέσεις τακτικής επιδότησης ανεργίας και συντρέχουν εξαιρετικοί λόγοι για την καταβολή του βοηθήματος. Γ.Ή δε δικαιούνται τακτική επιδότηση, επειδή δεν έχουν τις απαιτούμενες προϋποθέσεις, σε περίπτωση διακοπής των εργασιών της επιχ/σης - εκμετάλλευσης και αδυναμίας για οποιοδήποτε λόγο καταγγελίας της σχέσης εργασίας από τον εργοδότη, ή σε περίπτωση άσκησης από το μισθωτό του δικαιώματος της επίσχεσης εργασίας (άρθρ. 325 Α.Κ.). Δ.Ή εξέτισαν ποινή στερητική της ελευθερίας και έχουν πραγματοποιήσει στην ασφάλιση της ανεργίας εξήντα τουλάχιστον ημέρες εργασίας στην πενταετία που προηγείται της έναρξης έκτισης της ποινής. Για την πρώτη εφαρμογή της απόφασης αυτής, που θεωρείται ότι περιλαμβάνει το διάστημα που καθορίζεται στην παρ. Β του κεφ. V δεν απαιτείται η προϋπόθεση της πραγματοποίησης των εξήντα ημερομισθίων. Με την 32827/2-11 Νοεμ. 1993, (ΦΕΚ Β΄ 848) αποφ. Υπ. Εργασίας ορίστηκε, ότι δεν απαιτείται, από την ημερομηνία έκδοσης της παραπάνω απόφασης, η προϋπόθεση των 60 ημ/σθίων στην ασφάλιση της ανεργίας κατά τα 5 προηγούμενα της έναρξης έκτισης της ποινής έτη, για τη χορήγηση του ειδικού βοηθήματος στους αποφυλακιζομένους. Δε δικαιούνται το βοήθημα της παραγράφου αυτής: α.Τα άτομα που εξέτισαν ποινή στερητική της ελευθερίας μικρότερη των δύο μηνών. β.Τα άτομα των οποίων διακόπηκε η έκτιση της ποινής με τον όρο της καταβολής χρηματικής εγγύησης. γ.Τα άτομα για τα οποία έχουν αρνητική εισήγηση της κοινωνικής λειτουργού των φυλακών, ή του Διευθυντή των φυλακών, εφόσον δεν υπάρχει σ’ αυτές Κοινωνική Υπηρεσία. δ.Οι σύμφωνοι με το άρθρ. 88 και 90 του Ποινικού Κώδικα υπότροποι και καθ’ έξιν εγκληματίες, αντίστοιχα. VI.Για την καταβολή του ειδικού βοηθήματος απαιτείται επιπλέον: Α.Το ετήσιο καθαρό οικογενειακό εισόδημα του ασφαλισμένου να μην υπερβαίνει το ποσό των 1.000.000 δρχ., όπως αυτό αποδεικνύεται από έγγραφο της οικείας οικονομικής εφορίας, το οποίο αναφέρεται στα πλέον πρόσφατα διαθέσιμα στοιχεία. Το ποσό αυτό αυξάνεται κατά 100.000 δρχ. κάθε ημερολογιακό έτος μετά την έκδοση της απόφασης αυτής. Η προϋπόθεση της παραγράφου αυτής δεν απαιτείται για την πρώτη εφαρμογή της απόφασης, που θεωρείται ότι περιλαμβάνει το διάστημα που καθορίζεται στην παρ. Β του κεφ. V. Β.Στην περίπτωση των παρ. Α και Β του κεφ. V ο ασφαλισμένος να έχει τεθεί, σε όλο το καθοριζόμενο σ’ αυτές χρονικό διάστημα, στη διάθεση της αρμοδίας Υπηρεσίας Απασχόλησης του ΟΑΕΔ. VII.Ο ασφαλισμένος μπορεί να λάβει το ειδικό βοήθημα μέχρι και τρεις φορές μέσα στο αυτό ημερολογιακό έτος. Στην περίπτωση που ο ασφαλισμένος συγκεντρώνει τις προϋποθέσεις για την καταβολή του ειδικού βοηθήματος περισσότερες από μία φορές στο αυτό ημερολογιακό έτος, η προϋπόθεση των εξήντα ημερομισθίων που θέτει η παρ. Β του κεφ. V, απαιτείται μόνο για την πρώτη καταβολή του βοηθήματος. VΙΙΙ.Δε δικαιούνται το ειδικό βοήθημα όσοι υπάγονται στις κατηγορίες των ασφαλισμένων που καθορίζει η παρ. 1 του άρθρ. 22 του Nόμ. 1836/89. «ΙΧ.Το ύψος του βοηθήματος προσδιορίζεται ως εξής: Α.Για τους δικαιούχους της παρ. Α του Κεφ. V, ίσο προς 13 ημερήσια επιδόματα ανεργίας». Η παρ. ΙΧ αντικαταστάθηκε ως άνω από την αριθ. 33988/4 Δεκ. 1991-27 Φεβρ. 1992 (ΦΕΚ Β΄ 127) απ. Υπ. Εργασίας. Β.Για τους δικαιούχους των παρ. Β και Δ του κεφ. V ίσο προς το δεκαπενταπλάσιο του βασικού επιδόματος ανεργίας, που ισχύει κατά την ημερομηνία υποβολής της αίτησης για τη χορήγηση του βοηθήματος. Γ .Για τους δικαιούχους της παρ. Γ του Κεφ. V ίσο προς το εικοσαπλάσιο του βασικού επιδόματος ανεργίας, που ισχύει κατά την ημερομηνία διακοπής των εργασιών της επιχ/σης - εκμετάλλευσης, ή την έναρξη της άσκησης του δικαιώματος της επίσχεσης εργασίας. Δ.Το ποσό του βοηθήματος προσαυξάνεται κατά 10% για κάθε προστατευόμενο μέλος του αιτούντος, το οποίο αναγνωρίζεται ως τέτοιο από τον οι(Αντί για τη σελ. 98,705(γ) Σελ. 98,705(δ) Τεύχος 1294-Σελ. 75 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.182 κείο ασφαλιστικό φορέα ασθένειας, ή προκύπτει από έγγραφο Δημόσιας, Δημοτικής ή Κοινοτικής Αρχής και την υποβολή υπεύθυνης δήλωσης του αιτούντος την προσαύξηση. Χ.1.Το ειδικό βοήθημα καταβάλλεται με απόφαση του Διευθυντή της αρμόδιας Υπηρεσίας παροχών του ΟΑΕΔ ύστερα από αίτηση του ενδιαφερόμενου, η οποία υποβάλλεται στην Υπηρεσία παροχών του τόπου κατοικίας του, μέσα σε δύο μήνες. Α.Από τη λήξη του χρονικού διαστήματος που καθορίζει η παρ. Α του κεφ. V. Β.Ή από τη διακοπή των εργασιών της επιχείρησης - εκμετάλλευσης, ή από την έναρξη άσκησης του δικαιώματος της επίσχεσης εργασίας. Γ.Ή από τη λήξη της ποινής. «2.Κατά την πρώτη εφαρμογή της παρούσας Απόφασής μας, που αναφέρεται στο διάστημα που καθορίζεται στην παρ. Β του Κεφ. V απαιτείται απόφαση του Δ.Σ. του Οργανισμού, εφόσον συντρέχουν εξαιρετικοί λόγοι, η οποία προσδιορίζει και το ποσό του ειδικού βοηθήματος, μετά από αίτηση του ενδιαφερομένου προσώπου προς τον Οργανισμό». Η παρ. 2 αντικαταστάθηκε ως άνω από την 30902/21-27 Απρ. 1989 (ΦΕΚ Β΄ 320) απ. Υπ. Εργασίας. ΧΙ.Η ισχύς της απόφασης αυτής αρχίζει από την ημερομηνία δημοσίευσης στην Εφημερίδα της Κυβέρνησης του Νόμ. 1836/89. 